Азондома (эрзякс ёвтнема) – фольклоронь жанра, коза сувафтфт легендатне, преданиятне, быличкатне, мифологиянь кодамовок азондомат. Синь ётксост легендатне Мирть-Масторть, васенце ломанть тиеманц и шкайхнень сотксснон колга. Кой-кона азондоматне сявфт руснень эзда, Библияста. Пингь ётамста кой-кона шкайхне вановихть мокшэрзяннекс и шуроста полафтовихть синь лемсна.